– Статус хроснага бацькі – гэта перш за ўсё дар, пакліканне, а тым часам і адказнасць. Беручы на сябе заданне хроснага бацькі, кожны з нас павінен імкнуцца паглыбляць веру і сувязь з Хрыстом у дзіцяці на працягу фармавання яго хрысціянскага жыцця. Хросным бацькам мне давялося стаць першы раз, калі ў маёй сястры нарадзілася дачка ў 2010 годзе. Тады, памятаю, мне нават давялося выбіраць для яе імя. Паколькі мы яе хрысцілі на ўрачыстасць Нараджэння св. Яна Хрысціцеля, то і імя выбралі адпаведнае – Яна. Я вельмі ганаруся, што стаў для яе хросным бацькам. Для мяне вялікая радасць назіраць, як у малым дзіцяці ўзрастаюць парасткі веры, пасеяныя падчас хросту. Са свайго боку я павінен імкнуцца рабіць усё магчымае, каб гэтыя далікатныя парасткі веры не загубіліся ў шматлікіх цернях сучаснага свету.